26/04/2016 | Administración LocalMunicipal
Arzúa
Anuncio de bases para seleccionar un axente TIC

ANUNCIO Co obxecto de dar cumprimento ao disposto no artigo 205 n.º 4 da Lei 2/2015, de 18 de abril, do Emprego público de Galicia, en relación á súa vez co apartado cuarto do acordo adoptado pola Xunta de Goberno Local, na sesión celebrada o día 12 de abril de 2016, ao resolver o punto 5.º da súa Orde do día titulado “Aprobación das bases que rexirán para seleccionar a un axente TIC, e convocatoria do concurso regulado en ditas bases” Procédese a publicar ditas bases, cuxo contido é o que deseguido se indica; facendo constar que o prazo de presentación de instancias será de dez días hábiles, a contar desde o seguinte ao da publicación do anuncio da convocatoria deste proceso de selección no Diario Oficial de Galicia. BASES QUE REXERÁN A CONVOCATORIA PARA A SELECCIÓN, A XORNADA COMPLETA, DUN AXENTE TIC PARA A AULA CEMIT DO CONCELLO DE ARZÚA, NA MODALIDADE DE FUNCIONARIO INTERINO PARA A EXECUCIÓN DUN PROGRAMA DE CARÁCTER TEMPORAL, POLO SISTEMA DE CONCURSO PRIMEIRA.–OBXECTO DA CONVOCATORIA. É obxecto da presente convocatoria a selección dun Axente Tic para a Aula Cemit do Concello de Arzúa, asimilado ao grupo B, co obxecto de implantar e xestionar un programa anual específico de actuacións destinadas á inclusión dixital (alfabetización e capacitación e participación), que impulse a participación dos axentes sociais e empresariais do concello e que fomente a participación dos seus habitantes como voluntarios dixitais no marco do Plan de Inclusión Dixital de Galicia. Todo elo, de conformidade co disposto no CONVENIO DE COLABORACIÓN entre a Vicepresidencia e Consellería de Presidencia, Administracións Públicas e Xustiza, a Axencia para a Modernización Tecnolóxica de Galicia e a Federación Galega de Municipios e Provincias para o desenvolvemento do Plan de Inclusión Dixital no eido da Administración Local, de data 15 de xaneiro de 2014; así como na III Addenda ao Convenio de colaboración, que foi aprobada por Acordo do Consello da Xunta de data 10 de decembro de 2015, e pola que se autorizou a renovación da vixencia do devandito convenio ata o 31 de decembro de 2016. Este programa deberá incluír como contido mínimo a descrición das actuacións a desenvolver en 2016 que dean resposta ás necesidades identificadas no concello nos seguintes ámbitos:  Alfabetización e capacitación: actividades orientadas a dotar á poboación dos coñecementos e as capacidades dixitais básicas para acadar a integración social e ofrecerlles unha mellor calidade de vida.  Participación: actuacións que permitan impulsar e fomentar a participación e colaboración de ONG´s, asociación empresariais, voluntarios, etc., no desenvolvemento de actividades de inclusión dixital. Para cada unha das actuacións detallaranse os obxectivos que persegue, as tarefas para realizar, os axentes participantes, a data prevista de realización e os resultados esperados. O nomeamento realizarase ao abeiro da normativa contida no artigo 23.2. c) da Lei 2/2015, do 29 de abril, do emprego público de Galicia e no artigo 10.1. c) do Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público, na modalidade de funcionario interino acollido á execución dun programa de carácter temporal. Ao aspirante que resulte nomeado seranlle de aplicación as previsións que establece a Lei 2/2015, do 29 de abril, do emprego público de Galicia e o Real Decreto Lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público; así como o Acordo Regulador das condicións de traballo do persoal funcionario do Concello de Arzúa (BOP núm.228 do 27 de novembro de 2014). SEGUNDA.–FUNCIÓNS. O cometido funcional do Axente TIC será o seguinte: 1.–Promoción do uso das TIC na poboación, en especial naqueles colectivos onde a fenda dixital se fai máis evidente, programando actividades e estratexias de dinamización adaptadas aos distintos colectivos.2.–Dinamización das PEMEs e microPEMEs amosándolles as vantaxes da SI.3.–Planificación, impartición, difusión e publicidade das actividades de formación e dinamización na zona de actuación: obradoiros, charlas, xornadas, iniciativas.4.–Xestión da aula: atención a usuarios/as, mantemento do equipamento, xestión da documentación.5.–Coidar do cumprimento por parte dos usuarios/as das normas de funcionamento, acceso, horario e optimización do uso e ocupación dos recursos do centro.6.–Aportación de datos de seguimento e avaliación das actividades.7.–Atención de forma personalizada aos usuarios/as, realizando o apoio e seguimento da súa aprendizaxe, para que vexan o aceso ás TICs como algo doado, ameno e que á vez lles resulte proveitoso na súa vida diaria.8.–Seguimento e cumprimento dos obxectivos e procedementos da nova Rede CeMIT.9.–Ser enlace entre o Centro e a cidadanía (persoas e asociacións cidadás) do municipio, e responsable de conseguir a inclusión e participación na Sociedade da Información da cidadanía.10.–Colaboración na aportación de novas ideas que contribúan á mellora do funcionamento, desenvolvemento e impacto no seu concello da nova Rede CeMIT.11.–Tratar de acadar que o CeMIT sexa un punto de referencia na vida sociocultural do Concello.12.–Estender o coñecemento e uso pola cidadanía dos servizos públicos dixitais das Administracións Públicas Galegas. TERCEIRA.–XORNADA. A xornada ordinaria de traballo será de 37,5 horas semanais. CUARTA.–DURACIÓN. Ata a finalización do programa para cuxa execución se efectúa a convocatoria de selección, que é de carácter anual, rematando o 31 de decembro de 2016; podendo prorrogarse o nomeamento mentres dure o programa, dentro dos límites establecidos legalmente. A prórroga deberá ser obxecto de resolución expresa, concretándose o tempo polo que se prorroga o programa. QUINTA.–CONDICIÓNS DOS/AS ASPIRANTES. Para participar nas probas selectivas, os/as aspirantes deberán reunir os requisitos que a continuación se indican, referidos todos e cada un deles á data de remate do prazo de presentación de solicitudes, e deberán manterse durante todo o proceso selectivo: a) Ter a nacionalidade española, ou algunha outra que consonte ao disposto no artigo 52 da Lei 2/2015, do 29 de abril, do emprego público de Galicia, permita o acceso ao emprego público. b) Estar en posesión da titulación mínima de Formación Profesional de Grado Superior, ou ben estar en condicións de obtela na data na que remate o prazo de presentación de solicitudes. c) Non ter sido separado mediante expediente disciplinario do servicio de ningunha Administración pública ou dos órganos constitucionais ou estatutarios das comunidades autónomas, nin atoparse na situación de inhabilitación absoluta ou especial para o desempeño de empregos ou cargos públicos por resolución xudicial, cando se trate de acceder ao corpo ou escala de persoal funcionario do cal a persoa foi separada ou inhabilitada. No caso de nacionais doutros estados, no estar inhabilitado ou en situación equivalente, nin ter sido sometido a sanción disciplinaria o equivalente que impida no Estado de procedencia o acceso ao emprego público nos termos anteriores. d) Ter feitos os dezaseis anos e non exceder, de ser o caso, a idade máxima de xubilación forzosa. e) Posuír as capacidades e aptitudes físicas e psíquicas que sexan necesarias para o desempeño das correspondentes funciones ou tarefas. SEXTA.–PUBLICIDADE DA CONVOCATORIA. O anuncio desta convocatoria publicarase no Boletín Oficial do Estado e no Diario Oficial de Galicia. As bases de selección publicaranse no Boletín Oficial da Provincia. Asemade, publicarse un anuncio da convocatoria no periódico “La Voz de Galicia” e no taboleiro de anuncios do Concello. O resto de anuncios relativos a este procedemento selectivo difundiranse mediante a súa publicación no taboleiro de anuncios da Casa do Concello. SÉTIMA.–PRESENTACIÓN DE SOLICITUDES. No prazo de dez (10) días hábiles, contados a partir do día seguinte ao da publicación do anuncio da convocatoria no DOGA, os aspirantes deberán presentar a súa solicitude, segundo o modelo do ANEXO I destas bases, no Rexistro Xeral do Concello ou por calquera das formas previstas no artigo 38.4 da lei 30/1992, de Réxime Xurídico das Administracións Públicas e do Procedemento Administrativo Común (neste caso, os aspirantes deberán comunícalo mediante telegrama ou telefax durante o mesmo prazo que o de presentación de instancias). A solicitude, que se realizará conforme ao modelo que se achega como ANEXO I, deberá ir acompañada por orixinal ou copia compulsada da seguinte documentación: a) DNI ou equivalente. b) Titulación esixida para participar no proceso de selección conforme ao disposto na base quinta, apartado b); que se acreditará co orixinal ou fotocopia compulsada das mesmas, ou no seu defecto, xustificante de ter efectuado o depósito para a súa obtención acompañado da certificación oficial de ter superados os estudios conducentes para a súa expedición. c) Documento que acredite estar en posesión do Celga 4 ou equivalente. d) Documentación acreditativa dos méritos alegados, no seu caso. e) Curriculum vitae. OITAVA.–ADMISIÓN DE ASPIRANTES. Rematado o prazo de presentación de instancias, dictarase resolución declarando aprobada a listaxe provisional de admitidos/as e excluídos/as, con indicación, se é o caso, das causas de exclusión. Esta resolución publicarase no taboleiro de anuncios do Concello de Arzúa. A resolución pola que se aproba lista provisoria de admitidos/as e excluídos/as será definitiva no caso de non haber excluídos/as. No caso de habelos, os/as aspirantes excluídos/as, dispoñen dun prazo de dez (10) días hábiles, a contar dende o seguinte ao da publicación da devandita resolución, para presentar as reclamacións oportunas ou emendas de defectos, nos termos do art.71 da Lei 30/92. Posteriormente elaborarase unha nova lista cos/as candidatos/as definitivamente admitidos/as e excluídos/as, segundo o resultado das subsanacións a que se refire o parágrafo anterior, que será igualmente exposta no taboleiro de anuncios. Nesta resolución indicarase tamén cal será a data, lugar e hora na que se haberá de levar a cabo a valoración dos méritos á que se refire o apartado a) da base décima; así como a composición do tribunal de selección. NOVENA.–TRIBUNAL DE SELECCIÓN. O tribunal estará composto por un presidente, tres vocais e un secretario, que serán designados por Resolución da Alcaldía. Asemade, o tribunal quedará integrado ademais polos respectivos suplentes que serán designados xunto cos titulares. A composición do tribunal axustarase os principios de imparcialidade e profesionalidade dos seus membros, e tenderase á paridade entre homes e mulleres. O membros do tribunal deberán posuír titulación igual ou superior á esixida aos aspirantes como requisito para participar na convocatoria, e non poderá constituírse nin actuar sen a asistencia de máis da metade dos mesmos, debendo estar presentes o/a Presidente/a e o Secretario/a en todo caso. O tribunal poderá propoñer a incorporación aos seus traballos de asesoras/es especialistas para as valoracións que estime pertinentes. Estes asesores/as deberán limitarse a colaborar nas súas especialidades técnicas e terán voz, pero non voto. Os membros do Tribunal deberán absterse de intervir, notificándoo á autoridade convocante, cando neles concorran circunstancias das previstas no artigo 28 da Lei30/1992, do 26 de novembro, de Réxime Xurídico das Administracións Públicas e do Procedemento Administrativo Común. Os/as aspirantes poderán recusar aos membros do Tribunal cando se deran calquera das citadas circunstancias. DÉCIMA.–PROCEDEMENTO DE SELECCIÓN (CONCURSO). 10.1.–A selección realizarase tendo en conta o necesario cumprimento dos principios seguintes: – Igualdade, con especial atención á igualdade de oportunidades entre mulleres e homes e das persoas con discapacidade. – Mérito e capacidade. – Publicidade das convocatorias e das súas bases. – Transparencia e obxectividade no desenvolvemento dos procesos selectivos e no funcionamento dos órganos de selección. – Imparcialidade e profesionalidade dos membros dos órganos de selección. – Independencia, confidencialidade e discrecionalidade técnica na actuación dos órganos de selección. – Adecuación entre o contido dos procesos selectivos e as funcións ou tarefas a desenvolver. – Eficacia, eficiencia e axilidade, sen prexuízo da obxectividade no desenvolvemento dos procesos selectivos.10.2.–A selección dos aspirantes realizarase mediante o SISTEMA DE CONCURSO, que se desenvolverá en dúas fases: a) A fase de valoración de méritos e b) A fase de entrevista. a) Fase de valoración de méritos: unha vez reunido o Tribunal de Selección procederase á valoración dos méritos de acordo co seguinte baremo, ata unha puntuación máxima de 20 PUNTOS. a.1.–Por experiencia profesional: ata un máximo de 12 PUNTOS. – Por servizos prestados como Axente Tic da REDE CEMIT (rede de centros para a modernización e inclusión tecnolóxica da Xunta de Galicia): 0.25 puntos por mes traballado ou por fracción superior a 20 días. A acreditación dos servizos prestados deberá efectuarase mediante certificación expedida pola entidade na que se prestaron os servizos e/ou mediante a presentación dos correspondentes contratos de traballo xunto co informe de vida laboral. – Por servizos prestados en administracións públicas, organismos autónomos, entidades ou sociedades públicas dependentes das mesmas, realizando tarefas de iguais ou similares cometidos funcionais aos da praza que se convoca, ou en proxectos de implantación das TIC con impacto na cidadanía ou de inclusión na Sociedade da Información: 0.15 puntos por mes traballado ou por fracción superior a 20 días. A acreditación dos servizos prestados poderá efectuarase mediante certificación expedida pola entidade na que se prestaron os servizos e/ou mediante a presentación dos correspondentes contratos de traballo xunto co informe de vida laboral. a.2.–Por formación profesional: ata un máximo de 5 PUNTOS. – Pola realización de cursos de formación en informática e/ou dinamización social, impartidos por Universidades, Administracións Públicas ou Organismos oficiais dependentes de calquera das Administracións Públicas ou homologados por estas, de conformidade cos seguintes criterios: – Ata 10 horas de duración: 0,10 puntos. – De 11 a 25 horas de duración: 0,25 puntos. – De 26 a 50 horas de duración: 0,50 puntos. – De 51 a 75 horas de duración: 0,75 puntos. – De 76 a 100 horas de duración: 1 punto. – De 101 a 200 horas de duración: 2 puntos. – De 201 ou mais horas de duración: 2,5 puntos. A formación acreditarase mediante orixinal ou copia compulsada da certificación da entidade que impartiu o curso ou do documento oficial acreditativo da súa realización. Nos documentos acreditativos da realización dos cursos, deberá constar a duración dos mesmos. En caso contrario, entenderase que teñen ata 10 horas de duración e serán valorados con 0,10 puntos cada un deles. a.3.–Por formación académica universitaria: ata un máximo de 3 PUNTOS. – Grao en enxeñería informática: 1 punto – Máster relacionado coas funcións propias do posto: 2 puntos – Doctorado relacionado coas funcións propias do posto: 3 puntos A formación académica universitaria acreditarase aportando orixinal ou copia compulsada do título correspondente, ou orixinal ou copia compulsada da certificación académica que acredite ter rematado os estudos para a obtención do título xunto co xustificante de ter abonado os dereitos para a súa expedición. As puntuacións obtidas no apartado de méritos publicaranse no taboleiro de anuncios do Concello indicando a data e hora prevista para a realización da entrevista, cunha antelación mínima de 48 horas antes da súa celebración. b) Fase de entrevista: a entrevista terá lugar na Casa do Concello, e versará sobre o curriculum vitae do aspirante e a adecuación e coñecementos do mesmo en relación co posto de traballo. Valoraranse, entre outros aspectos: – Persoa innovadora, creativa, con carácter emprendedor, responsable, resolutiva, minuciosa e metodolóxica na forma de traballar. – Habilidades de comunicación, atención, capacidade e uso de técnicas de escoita activa. – O coñecemento e manexo de programas informáticos cun nivel de usuario medio. A puntuación máxima no apartado de entrevista será de 2,5 PUNTOS. As puntuacións obtidas na entrevista publicaranse no taboleiro de anuncios do Concello indicando a data e hora prevista para a realización da proba de galego (no seu caso), cunha antelación mínima de 48 horas antes da súa celebración.10.3.– Acreditación do coñecemento do galego. A acreditación do coñecemento da lingua galega realizarase coa presentación (antes da finalización do prazo de presentación de instancias) do certificado de coñecemento da lingua galega CELGA 4, ou equivalente, debidamente homologado polo órgano competente en materia de política lingüística da Xunta de Galicia, de acordo co disposto na ORDEN de 10 de febreiro de 2014 pola que se modifica a Orden de 16 de xullo de 2007, pola que se regulan os certificados oficiais acreditativos dos niveis de coñecemento da lingua galega (Celga), publicada no DOG n.º 34, de 19 de febreiro de 2014. Os/as aspirantes que non podan acreditar o coñecemento do galego da forma prevista no punto anterior deberán de acreditalo mediante a realización dunha proba de galego que terá carácter obrigatorio aínda que non eliminatorio. Dita proba consistirá na traducción directa do castelán ao galego dun texto proposto polo Tribunal durante un tempo máximo de 30 minutos e sen axuda do diccionario. O exercicio cualificarase cun máximo de 2,5 PUNTOS. Aos aspirantes que posúan o CELGA 4 (ou superiores) atribuiráselles a máxima puntuación nesta proba (2,5 puntos). A puntuación final dos/as candidatos/as virá determinada pola suma da puntuación obtida no concurso (fase de valoración de méritos e de entrevista) e na acreditación do coñecemento de galego, e publicarase no taboleiro de anuncios, aos efectos da súa notificación colectiva. O suposto de empate entre dous ou mais candidatos/as coa maior puntuación dirimirase en favor do que obtivese maior puntuación no apartado de experiencia profesional. O Tribunal cualificador proporá ao Alcalde o nomeamento do/a aspirante que obtivera a maior puntuación, sen que poidan ser propostos mais aspirantes que o correspondente ao posto que se pretende nomear; e sen prexuízo de trasladar a proposta de nomeamento en favor do seguinte ou seguintes aspirantes pola orde de puntuación, para o suposto de que o primeiro (ou seguintes) non puideran acreditar os requisitos necesarios para ser nomeados, ou renunciasen a tal nomeamento. No caso de quedar deserto o proceso selectivo por non superar ningún aspirante as probas ou por non presentarse ningún a esta, o alcalde queda autorizado a convocalo novamente cantas veces fose necesario, de conformidade coas presentes bases. DÉCIMO PRIMEIRA.–INCIDENCIAS. O tribunal de selección queda autorizado para resolver as dúbidas que se presenten e para adoptar os acordos necesarios para o bo funcionamento deste procedemento de selección en todo o non previsto nas presentes Bases. DÉCIMO SEGUNDA.–ACHEGA DE DOCUMENTACIÓN POLO ASPIRANTE PROPOSTO. O/a candidato/a seleccionado/a deberá achegar ao Departamento de Secretaría, no prazo de 3 días contados dende o seguinte ao da publicación do correspondente anuncio no taboleiro de anuncios, a seguinte documentación: 1.–Certificado médico oficial de non padecer enfermidade nin estar afectado por limitación física ou psíquica que sexa incompatible co exercicio das funcións para as que resultou seleccionado/a.2.–Declaración responsable de non ter sido separado/a, mediante expediente disciplinario, do servizo de ningunha administración pública, nin atoparse inhabilitado/a por sentencia firme para o desempeño de empregos ou cargos públicos.3.–Declaración responsable de no estar incurso en causa de incompatibilidade do persoal ao servizo das administracións públicas conforme á normativa vixente. DÉCIMO TERCEIRA.–NOMEAMENTO DE FUNCIONARIO/A INTERINO/A PARA A EXECUCIÓN DO PROGRAMA DE CARÁCTER PERSOAL E TOMA DE POSESIÓN CON TAL CARÁCTER. Presentada a documentación requirida na base anterior, o/a aspirante seleccionado será formalmente nomeado/a funcionario/a interino para o programa obxecto destas bases. O nomeamento notificaráselle á/ao interesado/a e publicarase no taboleiro de anuncios do Concello para que tome posesión, sen prexuízo doutras publicacións complementarias. A toma de posesión efectuarase dentro do prazo máximo dun mes, contado dende o día seguinte ao da publicación do nomeamento. De non tomar posesión no prazo indicado, sen causa xustificada que deberá ser alegada e aceptada, decaerá nos seus dereitos. Para o suposto de que a persoa nomeada como funcionario/a interino/a non se presente a tomar posesión, ou unha vez tomada posesión renunciase ou tivera que ser cesado/a por calquera das causas previstas na normativa de aplicación, poderá realizarse un novo nomeamento co seguinte (ou seguintes, no seu caso) aspirante pola orde de puntuación que lle corresponda na relación de aprobados. Tamén para o caso de que a persoa nomeada como funcionario/a interino/a teña que ser substituído por incapacidade temporal ou permanente, maternidade, vacacións ou causas semellantes, poderá realizarse un novo nomeamento co seguinte (ou seguintes, no seu caso) aspirante pola orde de puntuación que lle corresponda na relación de aprobados, ata que se incorpore a persoa substituída. DÉCIMO CUARTA.–CESE. Dado o obxecto da convocatoria e das presentes bases o/a aspirante seleccionado cesará quedando revocado o seu nomeamento, ademais de polas causas de perda da relación do servizo previstas na lei, cando finalice a causa que deu lugar ao seu nomeamento. DÉCIMO QUINTA.–RECURSOS. As presentes bases como todos os actos derivados do procedemento de selección poderán ser impugnados polos interesados nos casos e na forma establecidos na Lei 30/1992 de Réxime Xurídico das Administracións Públicas e Procedemento Administrativo Común e na Lei 29/1998, do 13 de xullo, reguladora da Xurisdicción Contencioso-Administrativa. DÉCIMO SEXTA.–RÉXIME XURÍDICO. O proceso selectivo regularase polo previsto nas presentes bases e no non previsto nelas, ou en aquelo que as contradiga, será de aplicación o establecido nas seguintes disposicións, así como no resto de disposicións que resulten aplicables: – Real decreto lexislativo 5/2015, de 30 de outubro, polo que se aproba o texto refundido da Lei do Estatuto Básico do Empregado Público. – Lei 7/1985, de 2 de abril, Reguladora das Bases de Réxime Local. – Real Decreto Lexislativo 781/1986, de 18 de abril, polo que se aproba o texto refundido das disposicións legais vixentes en materia de Réxime Local. – Real Decreto 896/1991, de 7 de xuño, polo que se establecen as regras básicas e os programas mínimos a que debe axustarse o procedemento de selección dos funcionarios da Administración Local. – Lei 2/2015, do 29 de abril, do emprego público de Galicia. – Lei 7/2004, de 16 de xullo, galega para a igualdade de mulleres e homes; – Real Decreto 364/1995, de 10 de marzo, polo que se aproba o regulamento xeral de ingreso do persoal ao servizo da administración xeral do Estado; – Real Decreto 365/1995, de 10 de marzo, por el que se aprueba el Reglamento de situaciones administrativas de los funcionarios civiles de la Administración General del Estado. ANEXO I MODELO DE SOLICITUDE D/dona ______________________________________________________, con DNI n.° ________________________, e domicilio a efectos de notificacións en ___________________________________________________________________________________, con n.° de teléfono _________________ /____________________ e correo electrónico ______________________________________________________________________, declaro coñecer e aceptar as bases publicadas no BOP da Coruña n.º., de data. /. /., para participar no proceso para a selección e nomeamento como funcionario interino, dun Axente TIC para a aula CeMIT do Concello de Arzúa, para a execución dun programa de carácter temporal, destinado á inclusión dixital (alfabetización e capacitación e participación), que impulse a participación dos axentes sociais e empresariais do concello e que fomente a participación dos seus habitantes como voluntarios dixitais no marco do Plan de Inclusión Dixital de Galicia. Baixo xuramento/promesa declaro cumprir todos e cada un dos requisitos imprescindibles para participar neste procedemento selectivo, comprometéndome a xustificalos se resulto/a seleccionado/a ao remate do proceso de selección. Por todo isto SOLICITO tomar parte neste proceso de selección, acompañando á presente solicitude orixinais ou copias compulsadas da seguinte documentación:  DNI ou equivalente.  Titulación esixida para participar no proceso de selección conforme ao disposto na base quinta, apartado b).  Documento que acredite estar en posesión do Celga 4 ou equivalente.  Documentación acreditativa dos méritos alegados, no seu caso.  Curriculum vitae. En Arzúa, a ______ de ____________ de 20____ Asdo. _________________________________ SR. ALCALDE-PRESIDENTE DO CONCELLO DE ARZÚA En Arzúa, a 19 de abril de 2016. O alcalde Asdo.: José Luis García López